stanford-oval/wikipedia huggingface dataset:
Come as You Are
Taustaa

"Come as You Are" julkaistiin vuonna 1991 Nirvanan menestysalbumilla Nevermind. Kappaleessa on kuuluisa vesimäinen kitara. Kappale julkaistiin singlenä seuraavana vuonna. Kappaleen b-puolena on Nirvanan Nevermind-albumin bonuskappale ”Endless, Nameless”. Kappaleen videossa on Nevermindin kannessa oleva vauva Spencer Elden, joka ui dollarin perässä.
Kappale on Nevermind-albumin kolmas raita ja toinen single. Video on monella tapaa melko samanlainen kuin "Smells Like Teen Spirit" -video, sillä siinäkin Nirvana soittaa synkässä huoneessa. Videon ohjasi Kevin Kerslake, joka on ohjannut myös yhtyeen videot "Lithium", "In Bloom" ja "Sliver".
Toiset versiot

"Come as You Are" -kappaleen akustinen versio äänitettiin 18. marraskuuta vuonna 1993 yhtyeen MTV unplugged -keikalla New Yorkissa. Tämä versio julkaistiin vuonna 1994 MTV Unplugged in New York -albumilla. Toinen liveversio (sähköisenä) äänitettiin 25. marraskuuta vuonna 1991 Paradisossa Amsterdamissa. Se julkaistiin vuonna 1994 yhtyeen videolla Live! Tonight! Sold Out!!.
Nevermind-albumin alkuperäinen versio "Come as You Are" -kappaleesta julkaistiin vuonna 1996 kokoelma-albumilla Fender 50th Anniversary Guitar Legends. Toinen alkuperäinen versio kappaleesta julkaistiin lokakuussa vuonna 2002 yhtyeen kokoelma-albumilla Nirvana. Kappaleen demoversio julkaistiin vuonna 2005 yhtyeen Sliver: The Best of the Box -kokoelma-albumilla.
Kappaleet

Come as You Are – 3.38 (säv. Kurt Cobain)
Endless, Nameless – 6.40 (säv. Cobain)
School (live) – 2.31 (säv. Cobain)
Drain You (live) – 3.35 (säv. Cobain)
Listasijoitukset

| Vuosi | Lista | Sijoitus |
| --- | --- | --- |
| 1992 | Official NewZealand Singles Chart | Nro 3 |
| 1992 | Mainstream Rock Tracks (US) | Nro 3 |
| 1992 | Modern Rock Tracks (US) | Nro 3 |
| 1992 | Slovakian Airplay Chart | Nro 6 |
| 1992 | Official Irish Singles Chart | Nro 7 |
| 1992 | Official Italian Singles Chart | Nro 8 |
| 1992 | Official UK singles Chart | Nro 9 |
| 1992 | Poland Airplay Chart | Nro 9 |
| 1992 | Official French Singles Chart | Nro 12 |
| 1992 | Official Holland Singles Chart | Nro 14 |
| 1992 | Official Belgium Singles Chart | Nro 15 |
| 1992 | Official Spanish Singles Chart | Nro 16 |
| 1992 | French Airplay Chart | Nro 16 |
| 1992 | Official Switzerland Singles Chart | Nro 21 |
| 1992 | Official German Singles Chart | Nro 22 |
| 1992 | Official Sweden Singles Chart | Nro 24 |
| 1992 | Official Australian Singles Chart | Nro 25 |
| 1992 | Official Austrian Singles Chart | Nro 28 |
| 1992 | The Billboard Hot 100 (US) | Nro 32 |
| 1992 | Canadian National Airplay Chart | Nro 33 |
| 1992 | Hot 100 Brasil | Nro 51 |
| 1992 | Triple J Hot 100 | Nro 76 |
Kappale oli sijalla 49 Kerrang!-lehden "100 parhaan rock-laulun kategoriassa" (1998).
Kappale oli sijalla 28 Kerrang!-lehden "100 parhaan singlen kategoriassa" (2002).
Kappale oli sijalla 9 NME-lehden "Top 20 Nirvanan kappaleet" (2004).
Kappale oli sijalla 10 Q's-lehden "10 parhaat Nirvanan kappaleet" (2004).
Kappale oli sijalla 445 Rolling Stone -lehden "500 parhaan kappaleen kategoriassa" (2004).
Aiheesta muualla

Nirvana - Come As You Are YouTubessa
Nirvana
| --- | --- |
Studioalbumit:   Bleach  Nevermind  In Utero 
Livealbumit:   MTV Unplugged in New York  From the Muddy Banks of the Wishkah 
Kokoelmat:  Nevermind It's an Interview | Incesticide | Nirvana | Sliver: The Best of the Box
EP:t:  Blew | Hormoaning
Singlet:  "Love Buzz" | "Sliver" | "Molly's Lips" | "Here She Comes Now" | "Smells Like Teen Spirit" | "Come as You Are" | "Lithium" | "On a Plain" | "In Bloom" | "Oh, The Guilt" | "Heart-Shaped Box" | "All Apologies" | "Rape Me" | "Pennyroyal Tea" | "About a Girl (Unplugged)" | "The Man Who Sold the World (Unplugged)" | "Where Did You Sleep Last Night" | "Lake of Fire (Unplugged)" | "Aneurysm (live)" | "Drain You (live)" | "You Know You’re Right"
Video- ja box set -julkaisut:  Live! Tonight! Sold Out!! | Singles | With the Lights Out | Classic Albums - Nirvana - Nevermind
Muuta:  Nirvanan diskografia | Grunge | X-sukupolvi | Courtney Love | Frances Bean Cobain | Kurt & Courtney | Last Days | Outcesticide | Fecal Matter | Foo Fighters | Sweet 75
Kunnianosoitus Kurt Cobainille, joka syntyi Aberdeenissä.
Dacia SupeRNova

| Dacia SupeRNova |
| --- | --- |

Valmistustiedot
Valmistusmaa:   Romania
Valmistaja:  Dacia
Valmistusvuodet:  2000–2003
Korimalli:  5-ovinen hatchback
Luokka:  C-segmentti
Edeltäjä:  Dacia Nova
Seuraaja:  Dacia Solenza
Tekniset tiedot
Moottori:  R4
Iskutilavuus:  1,4 l
Polttoaine:  bensiini
Vetotapa:  etuveto
Vaihteisto:  5-vaihteinen manuaali
Dacia SupeRNova on Dacian vuosina 2000–2003 valmistama alemman keskiluokan henkilöautomalli, joka korvasi Dacia Novan. Se ei ollut täysin uusi malli, vaan uudistettu versio edeltäjästään. Vuonna 2003 auto uudistui viimeisen kerran, jolloin se sai nimekseen Dacia Solenza.
Vuonna 2000 esitelty SupeRNova oli ensimmäinen malli, joka kehitettiin sen jälkeen kun Dacia oli tullut Renault’n omistukseen vuonna 1999. Siinä oli uusi E7J-tyypin moottori ja Renault Cliosta peräisin oleva vaihteisto. Varustelu oli myös parempi kuin edeltäneessä Novassa. Parhaiten varustelluissa malleissa oli kevytmetallivanteet, ilmastointi ja sähköikkunat edessä.
Aiheesta muualla

Kuvia tai muita tiedostoja aiheesta Dacia SupeRNova Wikimedia Commonsissa
Dacia Solenza

| Dacia Solenza |
| --- | --- |

Valmistustiedot
Valmistusmaa:   Romania
Valmistaja:  Dacia
Valmistusvuodet:  2003–2005
Korimalli:  5-ovinen hatchback
Luokka:  C-segmentti
Edeltäjä:  Dacia SupeRNova
Seuraaja:  Dacia Logan
Tekniset tiedot
Moottori:  R4
Iskutilavuus:  1,4–1,9 l
Polttoaine:  bensiini diesel
Vetotapa:  etuveto
Vaihteisto:  5-vaihteinen manuaali
Dacia Solenza on Dacian vuosina 2003–2005 valmistama alemman keskiluokan henkilöautomalli, joka korvasi Dacia SupeRNovan. Se ei ollut täysin uusi malli, vaan uudistettu versio edeltäjistään. Solenzan seuraajaksi tuli Dacia Logan.
Vuonna 2003 esitelty Solenza oli kehitysaskel edeltäneistä Nova- ja SupeRNova-malleista. Novan suunnittelu oli aloitettu jo 1980-luvun alussa. Solenzan 1,4-litrainen bensiinimoottori ja 1,9-litrainen dieselmoottori sekä vaihteisto olivat samoja, joita käytettiin Renault Cliossa. Myös monet sisustuksen osat olivat peräisin Cliosta.
Dacia Solenza Scala
Varustetasot olivat Europa, Confort, Rapsodie, Clima ja Scala. Europa oli perusmalli, jossa ei ollut korinvärisiä puskureita, kylkilistoja, sävylaseja eikä kierroslukumittaria. Parhaiten varustellussa Scalassa oli kuljettajan turvatyyny, kevytmetallivanteet, ohjaustehostin, ilmastointi, sähköikkunat ja CD-soitin, jotka olivat tuon ajan Dacia-merkkisessä autossa harvinaisia ylellisyysvarusteita. Ilmastointijärjestelmä oli yhteensopimaton dieselmoottorin kanssa, joten dieselmallin parhaaksi varustetasoksi tuli Avantage ilman ilmastointia.
Aiheesta muualla

Kuvia tai muita tiedostoja aiheesta Dacia Solenza Wikimedia Commonsissa
Denzel Curry

Denzel Curry maaliskuussa 2017.
Denzel Rae Don Curry (s. 16. helmikuuta 1995) on yhdysvaltalainen räppäri ja laulaja-lauluntekijä. Hän on tunnettu muun muassa kappaleistaan Ultimate ja Clout Cobain.
Diskografia > Albumit

Nostalgic 64 (2013)
Imperial (2016)
Ta13oo (2018)
Zuu (2019)
Melt My Eyez See Your Future (2022)
Diskografia > EP:t

32 Zel/Planet Shrooms (2015)
13 (2017)
Unlocked (2020)
Aiheesta muualla

Kuvia tai muita tiedostoja aiheesta Denzel Curry Wikimedia Commonsissa
Don Meineke

| Don Meineke> Henkilötiedot |
| --- | --- |
Koko nimi:  Donald E. Meineke
Syntynyt: 30. lokakuuta 1930 Dayton, Ohio, Yhdysvallat
Kuollut: 3. syyskuuta 2013 (83 vuotta) Dayton, Ohio, Yhdysvallat
Kansalaisuus:   Yhdysvallat
Koripalloilija
Lempinimi:  Don, Monk
Pelipaikka:  Iso laitahyökkääjä, sentteri
Pituus:  201 cm
Paino:  94 kg
NBA-varaus:  12. varaus 1952, Fort Wayne Pistons
Pelaajaura
Yliopistojoukkueet
1949–1952:  Daytonin yliopisto
Seurajoukkueet
1952–1955 1955–58:   Fort Wayne Pistons  Rochester/Cincinnati Royals
Donald E. ”Don” Meineke (30. lokakuuta 1930 Dayton, Ohio – 3. syyskuuta 2013 Dayton, Ohio) oli yhdysvaltalainen koripalloilija, joka pelasi NBA-tasolla vuosina 1952–1958. Hän sai NBA:n kaikkien aikojen ensimmäisen parhaalle tulokkaalle myönnettävän Rookie of the Year -palkinnon vuonna 1953.
Meineke pelasi yliopistotasolla Daytonin yliopistossa. Hänen NBA-seuroinaan olivat Fort Wayne Pistons ja Rochester/Cincinnati Royals.
Daniel Brands

| Daniel Brands |
| --- | --- |

Henkilötiedot
Syntynyt: 17. heinäkuuta 1987 (ikä 37)
Kansalaisuus:   Saksa
Tennispelaaja
Pituus:  196 cm
Paino:  92 kg
Kätisyys:  oikea
Ammattilaisena:  2005–
Palkintorahat:  2 181 301 USD
Kaksinpeli
Paras sijoitus:  57. (10.6.2013)
Voitot/tappiot:  60–93
Grand Slam -turnauksissa
Australian avoimet:  2. kierros (2013, 2016)
Ranskan avoimet:  1. kierros (2008, 2009, 2010, 2011, 2013, 2014)
Wimbledon:  4. kierros (2010)
Yhdysvaltain avoimet:  2. kierros (2012)
Nelinpeli
Voitot/tappiot:  9–25
Aiheesta muualla
www.daniel-brands.de
ITF
ATP
Daniel Brands (s. 17. heinäkuuta 1987 Deggendorf) on saksalainen tennispelaaja. Parhaimmillaan hän on ollut miesten maailmanlistalla kaksinpelissä sijalla 57.
Tennisura > 2009

Brands pääsi semifinaaliin BMW Openissa, kunnes hävisi Mihail Južnyille 6–3, 3–6, 4–6. Ranskan avoimissa hän hävisi 1. kierroksella Robert Kendrickille luvuin 7–6(7), 5–7, 6–7(11), 6–4, 3–6.
Tennisura > 2010

Brands hävisi jälleen Ranskan avointen 1. kierroksella, tällä kertaa kahdeksanneksi sijoitetulle Jo-Wilfried Tsongalle luvuin 6–4, 3–6, 2–6, 7–6(2), 5–7.
Brands teki Wimbledon-debyyttinsä vuonna 2010. Avauskierroksella hän voitti Igor Andrejevin 7–6, 7–6, 7–5 ja toisella kierroksella seitsemänneksi sijoitetun Nikolai Davydenkon 1–6, 7–6, 7–6, 6–1. Kolmannella kierroksella Brands voitti Victor Hănescun, joka luovutti ottelun viidennessä erässä, koska hermostui häntä pilkanneille katsojille. Brands johti kolmatta erää 3–0, kun Hanescu käveli kohti yleisöä ja sylkäisi katsojiin päin. Tämän jälkeen Hanescu jätti ottelun kesken. Lopulta Brands hävisi neljännellä kierroksella turnauksen finaaliin päässeelle Tomáš Berdychille 4–6, 7–6(1), 7–5, 6–3. Yhdysvaltain avoimissa hän hävisi avauskierroksella Benjamin Beckerille suoraan kolmessa erässä.
Tennisura > 2011

Australian avointen avauskierroksella Brands hävisi Serhi Stah’ovskyille ja Ranskan avointen avauskierroksella Mihail Kukuškinille.
Aiheesta muualla

Daniel Brandsin kotisivut (Arkistoitu – Internet Archive)
Daniel Brands ATP:n sivuilla (englanniksi)
Crystal Castles (videopeli)

| Crystal Castles |
| --- | --- |
Kehittäjä:  Atari
Julkaisija:  Atari
Suunnittelija:  Franz Lanzinger
Julkaistu:  1983
Lajityyppi:  toimintapeli, sokkelopeli
Pelimuoto:  moninpeli ja yksinpeli
Alusta:  kolikkopeli, Acorn Electron, Amstrad CPC, Apple II, Atari 2600, Atari 8-bit, Atari ST, BBC Micro, Commodore 64, ZX Spectrum
Lisää peliartikkeleitaVideopelien teemasivulla
Crystal Castles on Atarin kehittämä ja julkaisema toiminta- ja sokkelopeli, joka on julkaistu kolikkopelinä vuonna 1983 ja sen jälkeen useille muille alustoille.
Pelaaminen

Pelaaja ohjaa hahmoa nimeltä Bentley Bear sokkeloimaisissa linnoissa ja kerää pisteitä Pac-Manin tapaan. Peli käyttää isometristä projektiota. Pelissä käytetään trackball-ohjainta.
Kehitys

Pelin on suunnitellut Franz Lanzinger. Pelin kehityksen aikana Atarilla ei ollut vielä järjestelyjä musiikin lisensointiin.
Aiheesta muualla

Crystal Castles MobyGamesissa (englanniksi)
Crystal Castles Arcade History -sivustolla (englanniksi)
Crystal Castles Killer List of Videogamesissä (englanniksi)
Crystal Castles SpectrumComputing.co.uk -sivustolla (englanniksi)
David Slade

| David Slade |
| --- | --- |
 Slade elokuvan Twilight – Epäilys ensi-illassa.
Henkilötiedot
Syntynyt: 26. syyskuuta 1969 (ikä 55)  Englanti
Ammatti:  ohjaaja
Aiheesta muualla
IMDb 
Elonet
David Slade (s. 26. syyskuuta 1969) on brittiläinen elokuvaohjaaja. Slade syntyi Englannissa. Hän aloitti ohjaamalla musiikkivideoita ja on ohjannut niitä esimerkiksi Muselle ja Tori Amosille. Slade on ohjannut myös kaksi lyhytelokuvaa. Hänen debyyttielokuvaohjauksensa oli vuoden 2005 elokuva Hard Candy. Hän on ohjannut myös kauhuelokuvan 30 päivää kaamosta (2007) sekä Twilight-elokuvasarjan kolmannen osan Twilight – Epäilys, joka sai ensi-iltansa 30. kesäkuuta 2010.
Filmografia > Lyhytelokuvat

Do Geese See God? (2004)
MEATDOG: What’s Fer’ Dinner (2008)
Filmografia > Elokuvat

Hard Candy (2005)
30 päivää kaamosta (2007)
Twilight – Epäilys (2010)
Clara Petrozzi

Clara Petrozzi vuonna 2008.
Clara Petrozzi (ent. Clara Petrozzi-Stubin, s. 30. joulukuuta 1965 Lima) on perulais-suomalainen alttoviulisti ja säveltäjä. Hän oli myös Aurinko - música de Latinoamérica ry:n puheenjohtaja. Hän valmistui Helsingin yliopistosta filosofian tohtoriksi vuonna 2009. Hänen väitöskirjansa käsitteli perulaista orkesterimusiikkia.
Crystal Dynamics

| Crystal Dynamics |
| --- | --- |

Yritysmuoto:  tytäryhtiö
Perustettu:  1992
Kotipaikka:  Yhdysvallat
Toimiala:  videopeliteollisuus
Tuotteet:  videopelit
Emoyhtiö:  Embracer Group (2022–) Eidos Interactive (1998-)
Kotisivu:  crystald.com
Infobox OKVirheellinen NIMI-arvo: 
Crystal Dynamics on vuonna 1992 perustettu pelitalo. Yrityksen perustivat Madeline Canepa, Judy Lang ja Dave Morse.
Historia

Alkuaikoinaan yritys teki pelejä 3DO Interactive Multiplayer -konsolille. Maskotti nimeltä Gex esiintyi pelissä ensi kerran vuonna 1994 ja päätyi myöhemmin myös Sega Saturnille ja PlayStationille julkaistuihin peleihin. Yhtiössä työskenteli ohjelmoijana muun muassa Mark Cerny, joka vaikutti yhtiön pelimoottorien kehitykseen.
Vuonna 1998 Eidos Interactive osti yhtiön. Vuodesta 2006 yhtiö aloitti Tomb Raider -sarjan pelien julkaisemisen.
Vuonna 2009 Square Enix osti Eidoksen.
Vuonna 2022 Square Enix kertoi Crystal Dynamicsin myynnistä Embracer Groupille. Amazon Games on kertonut toimivansa Crystal Dynamicsin kanssa seuraavan Tomb Raider -pelin teossa.
Pelit

Yhtiö kehittää Core Designin aloittaman Tomb Raider -sarjan pelejä.
Aiheesta muualla

Crystal Dynamicsin profiili Mobygamesissä (englanniksi)
Delawaren kuvernöörin kartano

| Delawaren kuvernöörin kartano> Delaware Governor's Mansion |
| --- | --- |
 Woodburn valokuvattuna 1950-luvulla
Sijainti:   Dover, Delaware, USA
Valmistumisvuosi:  1798
Rakennuttaja:  Charles Hillyard
Omistaja:   Delawaren osavaltio
Käyttäjä:  Delawaren kuvernööri
Verkkosivut
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Delawaren kuvernöörin kartano (engl. Delaware Governor's Mansion), tai Woodburn, on Delawaren osavaltion kuvernöörinä toimivan henkilön virallinen residenssi.
Kartanon maat kattavat 412 eekkeriä, jotka päätyivät David Morganin haltuun vuonna 1684. Sata vuotta myöhemmin ne osti Charles Hillyard, joka rakensi maille talon vuonna 1798. Talo vaihtoi omistajaa useampaan otteeseen vuosisatojen kuluessa. Vuonna 1965 Delawaren osavaltio osti talon Thomas ja Elsie Murraylta 65 000 dollarilla, minkä lisäksi osavaltio varasi 70 000 dollaria talon kunnostukseen.
Kuvernöörin virka-asuntona Woodburn on toiminut vuodesta 1965 lähtien.
Coal

| Coal Leprous |
| --- | --- | --- |

Studioalbumin tiedot
 Äänitetty : syksy 2012 – kevät 2013
 Julkaistu: 20. toukokuuta 2013
 Tyylilaji: progressiivinen rock progressiivinen metalli avantgardemetalli
 Kesto: 55.49
 Levy-yhtiö: InsideOut, Century Media
Leprousin muut julkaisut
| Bilateral 2011 | Coal 2013 | The Congregation 2015 |
Coal on norjalaisen metalliyhtyeen Leprousin neljäs studioalbumi. Se julkaistiin 20. toukokuuta 2013 InsideOut Musicin kautta.
Kappaleet

Foe – 5.17
Chronic – 7.19
Coal – 6.50
The Cloak – 4.09
The Valley – 8.59
Salt – 4.30
Echo – 9.41
Contaminate Me – 9.04
Kokoonpano

Einar Solberg – kosketinsoittimet, laulu
Tor Oddmund Suhrke – kitara, taustalaulu
Øystein Landsverk – kitara, taustalaulu
Rein Blomquist – basso
Tobias Ørnes Andersen – rummut
Arvostelut

Imperiumi.net:
Kaaoszine: 6/10
Metal Injection: erittäin positiivinen
Metal Storm: 8.8/10
Soundi:
Aiheesta muualla

Leprouksen viralliset kotisivut
Coal discogs.com -sivustolla
Albumi Coal Encyclopaedia Metallum -sivustolla (englanniksi)
Diamantino Prata de Carvalho

Diamantino Prata de Carvalho (s. 20. marraskuuta 1940 Manteigas) on portugalilaissyntyinen, Brasiliassa toimiva roomalaiskatolinen piispa. Hänet vihittiin fransiskaanien papiksi 10. joulukuuta 1972 ja nimitettiin Campanhan hiippakunnan piispaksi 25. maaliskuuta 1998. Piispaksi vihkiminen seurasi 2. toukokuuta. Pääkonsekraattorina toimi Serafim Fernandes de Araújo, jota avustivat Albino Mamede Cleto ja Luís Flávio Cappio.
Delawaren kansalliskaarti

| Delawaren kansalliskaarti Delaware National Guard |
| --- | --- |
 Kaartin logo
Valtio:   Yhdysvallat –  Delaware
Osa joukkoa:  Yhdysvaltain kansalliskaarti
Komentajat
Nykyinen komentaja:   John Carney
Delawaren kansalliskaarti (engl. Delaware National Guard) on Yhdysvaltain kansalliskaartin alainen kaarti, joka toimii Delawaren alueella. Sen tehtävänä on suojella kriittistä siviili-infrastruktruuria kriisiaikoina sekä huolehtia siitä, että osavaltion alueella on sotilaan perustaidot omaavia henkilöitä, jotka liittovaltio voi tarvittaessa kutsua palvelukseen.
Muiden osavaltioiden ja territorioiden tavoin myös Delawaren kansalliskaartia komentaa osavaltion kuvernööri.
Kansalliskaarti jakaa seuraavia ansiomerkkejä:
Delaware National Guard Governor's Meritorious Unit Award
Delaware National Guard Medal
Delaware National Defense Service Ribbon
Delaware Recruiting Ribbon
Lähde:
Chiyodagata

| Chiyodagata / 千代田形 |
| --- | --- |
 Chiyodagata

Aluksen vaiheet
Rakentaja:  Ishikawajima
Kölinlasku:  7. toukokuuta 1861
Laskettu vesille:  2. heinäkuuta 1863
Palveluskäyttöön:  toukokuu 1868
Loppuvaihe:  romutettu 1911
Tekniset tiedot
Uppouma:  142 t
Pituus:  31,3 m (vesiraja)
Leveys:  4,8 m
Syväys:  2 m
Koneteho:  60 ihp
Nopeus:  5 solmua
Miehistöä:  35
Aseistus
Aseistus:  1 × 6″ (150 mm) tykki 2 pienempää tykkiä
Chiyodagata (jap. 千代田形) oli Tokugawan laivaston puurunkoinen prikitakiloitu 3. luokan tykkivene. Se oli ensimmäinen Japanissa valmistettu höyrylaiva.
Valmistus

Alus tilattiin Ishikawajimasta, missä köli laskettiin 7. toukokuuta 1861. Alus laskettiin vesille 2. heinäkuuta 1863 ja valmistui toukokuussa 1888.
Palvelus

Alus osallistui Boshin-sotaan Tokugawa-shōgunaatin puolella vastaperustettuja keisarillisia joukkoja vastaan. Keisarilliset joukot valtasivat toukokuussa 1868 aluksen, jonka liittivät laivastoonsa. Shōgunille uskolliset joukot kuitenkin valtasivat 4. lokakuuta aluksen takaisin, kunnes hallituksen joukot valtasivat aluksen jälleen Hakodaten taistelussa 10. toukokuuta 1869 Ezon tasavallan laivastolta, kun alus oli ajettu karille.
Alus poistettiin alusluettelosta kesäkuussa 1869. Se oli valaanpyyntialuksena 28. tammikuuta 1888 alkaen, kunnes se romutettiin 1911.
Don Martin

Don Martin (18. toukokuuta 1931 – 6. tammikuuta 2000 Miami, Florida) oli yhdysvaltalainen sarjakuvapiirtäjä, joka kuului MAD-huumorilehden vakituisiin piirtäjiin vuosina 1956–1988.
Martinilla oli oma välittömästi tunnistettava tapansa piirtää. Hänen huumorinsa perustui usein fysiikan ja anatomian lait ylittäviin ihmishahmoille sattuneisiin tapahtumiin. Martinin piirtotyyli oli tunnistettavaa mm. sipulimaisesta nenästä ja kuuluisasta "saranajalasta". Hänet tunnettiin myös omalaatuisista kirjoitetuista ääniefekteistään. Martin käsikirjoitti pääosan piirtämistään sarjakuvista itse, mutta 1970-luvun lopulta alkaen huomattava osa Martinin MADiin tekemistä töistä oli Duck Edwingin kirjoittamia.
Martin jätti MADin piirrostensa tekijänoikeuksia ja rojalteja koskeneiden erimielisyyksien vuoksi vuonna 1987. Lähdettyään MADistä hän julkaisi lyhytikäistä Don Martin Magazine -lehteä, jota julkaistiin Suomessakin. Hän kuoli syöpään vuonna 2000.
Aiheesta muualla

Salon.com:in artikkeli[vanhentunut linkki] (englanniksi)
Luettelo Martinin töistä Mad-lehdessä (englanniksi) Madcoversite.com
The Don Martin Dictionary (luettelo Martinin sarjakuvien ääniefekteistä) Madcoversite.com
Calw

| Calw |
| --- | --- |

 vaakuna
 Calw
 Koordinaatit: 48°43′N, 8°44′E 
Valtio:  Saksa
Osavaltio:  Baden-Württemberg
Hallintopiiri:  Karlsruhe
Piirikunta:  Calw
Hallinto:  
 – Pormestari:  Florian Kling
Pinta-ala:  
 – Kokonaispinta-ala:  59,88 km²
Korkeus:  320–683 m
Väkiluku (30.6.2022):  24 095
 – Väestötiheys:  402 as./km²
 
 www.calw.de  
Infobox OKVirheellinen NIMI-arvo: 
Calw on kaupunki Saksassa, Baden-Württembergin osavaltiossa, 18 kilometriä Pforzheimista etelään ja 33 km Stuttgartista länteen. Se sijaitsee Schwarzwaldin pohjoisosassa Nagold-joen laaksossa. Calw on samannimisen piirikunnan keskuskaupunki. Kesäkuun 2022 lopussa kaupungissa oli 24 095 asukasta.
Historia

Calw syntyi 1000-luvulla Calwin kreivin linnan ympärille, ja ensimmäinen kirjallinen kaupungista on vuodelta 1075. Keskiajalla Calw oli merkittävä kaupankäynnin keskus, erityisesti vaate- ja nahkakaupan. Vuonna 1345 Calw tuli Württembergin alaisuuteen. 1500-luvulla Württembergin herttuat käyttivät Calwia kesäpaikkanaan. 1700-luvulla alkoi puukaupan myötä uusi talouden kukoistuskausi.
Historia > Uskonnot

Uskonpuhdistus saapui vuonna 1534 Württembergiin, ja siten myös Calwista tuli evankelis-luterilainen kaupunki. 1800-luvulla Calwiin tuli jälleen katolinen kirkko, ja nykyään kaupungissa ovat molemmat uskontokunnat edustettuina.
Talous ja infrastruktuuri

Calwissa on yli 8 000 työpaikkaa, joista 5 200 on palvelusektorilla ja 2 700 tuotantoaloilla.[lähde? ] Calw sijaitsee B 295-, B 296- ja B 463 -teiden varrella. Calwissa on myös rautatieasema ja bussilinjoja.
Kulttuuri ja nähtävyydet > Teatteri

Calw - Badischer Hof -kulttuurikeskuksessa järjestetään paljon teatterinäytöksiä. Hirsaun luostarijuhlien aikaan myös Calw-Hirsaun luostarin kellarissa järjestetään esityksiä.
Kulttuuri ja nähtävyydet > Museot

Hermann Hesse -museo esittelee historian tunnetuimman calwilaisen, Herman Hessen, elämää.
Kulttuuri ja nähtävyydet > Rakennukset

Näkemisen arvoisia ovat kauppatori, Hermann Hessen syntymäkoti ja Nikolainsilta. Hirsaussa voi käydä katsomassa luostarin raunioita.
Aiheesta muualla

Wikimedia Commonsissa on kuvia tai muita tiedostoja aiheesta .
Calwin virallinen kotisivu (saksaksi)
Dystanasia

Dystanasia tarkoittaa lääketieteessä "huonoa kuolemaa". Lääketieteen tekniikka on tehnyt kuolemasta yksinäistä ja mekaanista. Sitä pidetään lääketieteen yleisenä vikana.
Dysrationalia

Dysrationalia on Keith Stanovichin 1990-luvun alussa esittämä käsite, jossa huolimatta riittävästä älykkyydestä yksilö on kyvytön ajattelemaan ja käyttäytymään rationaalisesti. Dysrationalia on käsitteenä vielä alimääräytynyt eikä ole yleisesti tunnettu.
Dermot Clifford

Dermot Clifford (s. 25. tammikuuta 1939 Ballymacelligott) on irlantilainen roomalaiskatolinen arkkipiispa. Hänet vihittiin papiksi Kerryn hiippakuntaan 22. helmikuuta 1964 ja nimitettiin Cashelin koadjuuttoriarkkipiispaksi 17. joulukuuta 1985. Piispaksi vihkiminen seurasi 9. maaliskuuta 1986. Pääkonsekraattorina toimi Thomas Morris, jota avustivat Gaetano Alibrandi ja Diarmaid O'Súilleabháin.
Cliffordista tuli 12. syyskuuta 1988 Cashelin arkkipiispa. Lisäksi hän sai 7. maaliskuuta 2009 nimityksen Cloynen hiippakunnan apostoliseksi hallitsijaksi, jonka tehtävistä hän erosi 24. marraskuuta 2012.
Dysteismi

Dysteismi on usko jumalaan, joka ei ole kokonaan hyvä, ja on mahdollisesti jopa täysin paha. Dysteismin vastakohta on euteismi, joka on usko hyväntahtoiseen jumalaan (kuten kristinuskon tai islamin kuvaamaan Jumalaan). Kumpikin uskomus on teistinen, eli niissä uskotaan jumalan olevan olemassa, persoonallinen ja kaikkivoipa.
Moni ateisti väittää pahan ongelman olevan suora todiste teismiä ja Jumalan olemassaoloa vastaan. Pahan eli teodikean ongelma ei kuitenkaan dysteismin esittämässä tapauksessa estä mahdollista Jumalan olemassaoloa.